Sluit aan by die Vryburger Omgeemense
Om Vryburger te wees is nie net 'n voorreg nie, maar is ongelooflik vervullend en bied aan elke Vryburger die geleendheid om 'n verskil te maak binne sy eie gemeenskap. Vryburger Omgeemense is 'n landswye liefdadigheids-vriendekring wat daarvan hou om 'n honger magie te vul, vir 'n ou oom die Klein Karoo te wys, en om vir 'n behoeftige skool 'n biblioteek te bou. Vryburgers is Omgeemense!
Die Vryburgers is 'n nie- politiese Diens- en Kultuurbeweging wat die stoflike, sowel as die opvoedkundige, kulturele, geestelike en maatskaplike ontwikkeling van die gemeenskap asook die bevordering van die Afrikaanse Kultuur en Tradisies, ten doel het. Ons erken die Bybel as grondslag en fokus op dienslewerings-projekte waar staatsubsidies nie geredelik beskikbaar is nie.